CELEX: 62008CA0093
Language: fi
Date: 2009-02-12 00:00:00
Title: Asia C-93/08: Yhteisöjen tuomioistuimen tuomio (toinen jaosto) 12.2.2009 (Augstākās tiesas Senātsin (Latvian tasavalta) esittämä ennakkoratkaisupyyntö) — Schenker SIA v. Valsts ieņēmumu dienests (Ennakkoratkaisupyyntö — Asetus (EY) N:o 1383/2003 — Asetuksen 11 artikla — Yksinkertaistettu menettely tavaroiden luovuttamiseksi tuhottaviksi — Sen määrittäminen etukäteen, onko teollis- ja tekijänoikeutta loukattu — Hallinnollinen seuraamus)

4.4.2009   
            
            
               FI
            
            
               Euroopan unionin virallinen lehti
            
            
               C 82/7
            
         Yhteisöjen tuomioistuimen tuomio (toinen jaosto) 12.2.2009 (Augstākās tiesas Senātsin (Latvian tasavalta) esittämä ennakkoratkaisupyyntö) — Schenker SIA v. Valsts ieņēmumu dienests
   (Asia C-93/08) (1)
   
   (Ennakkoratkaisupyyntö - Asetus (EY) N:o 1383/2003 - Asetuksen 11 artikla - Yksinkertaistettu menettely tavaroiden luovuttamiseksi tuhottaviksi - Sen määrittäminen etukäteen, onko teollis- ja tekijänoikeutta loukattu - Hallinnollinen seuraamus)
   (2009/C 82/12)
   Oikeudenkäyntikieli: latvia
   Ennakkoratkaisua pyytänyt tuomioistuin
   Augstākās tiesas Senāts
   Pääasian asianosaiset
   
      Valittaja: Schenker SIA
   
      Valittajan vastapuoli: Valsts ieņēmumu dienests
   Oikeudenkäynnin kohde
   Ennakkoratkaisupyyntö — Augstākās tiesas Senāts — Tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä 22.7.2003 annetun neuvoston asetuksen (EY) N:o 1383/2003 (EUVL L 196, s. 7) 11 artiklan tulkinta — Yksinkertaistettu menettely tavaroiden luovuttamiseksi tuhottaviksi ilman, että etukäteen on selvitetty, loukataanko teollis- ja tekijänoikeuksia laissa tarkoitetulla tavalla — Kansallinen lainsäädäntö, jossa säädetään hallinnollisen seuraamuksen määräämisestä, jos ilmoitetuilla tavaroilla loukataan teollis- ja tekijänoikeuksia
   Tuomiolauselma
   Toimivaltainen kansallinen viranomainen ei menetä sen takia, että teollis- ja tekijänoikeuden haltijan ja maahantuojan suostumuksella on aloitettu tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä 22.7.2003 annetun neuvoston asetuksen (EY) N:o 1383/2003 11 artiklassa säädetty yksinkertaistettu menettely, oikeutta määrätä kyseisen asetuksen 18 artiklassa säädettyä ”seuraamusta”, kuten hallinnollista sakkoa, tällaisten tuotteiden yhteisön tullialueelle tuonnista vastuullisille.
   
      (1)  EUVL C 128, 24.5.2008.